
ΕΦΗΜΕΡΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ, Φύλλου 373 

12 Μαΐου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πολιτογράφηση Αλλογενούς Αλλοδαπού. 1 

Πολιτογράφηση Ομογενούς Αλλοδαπής. 2 

Πολιτογράφηση Αλλογενούς Αλλοδαπού. 3 

Παραχώρηση κατά χρήση της ΥΑ/ΈΟΤ Ακτής Ζακύν¬ 
θου στο Δήμο Ζακυνθίων. 4 

Προϋποθέσεις χαρακτηρισμού εφημερίδων ως οικονο¬ 
μικών σύμφωνα με τα άρθρα 26 παρ. 2 και 43β παρ. 

5 του Κ.Ν. 2190/20. 5 

Τροποποίηση κανονισμού απ’ ευθείας υπό του ΕΟΤ 

Εκμ/σεως Τουριστικών Εγκαταστάσεων. 6 

Χαρακτηρισμός ως ιστορικού διατηρητέου μνημείου 
του αλευρόμυλου ιδ. κληρονόμων Νικολάου Μου- 
ρίκη στα Αμπελάκια Καρυάς Ερύσου Επαρχίας Σύ¬ 
μης Κεφαλληνίας. 7 

Χαρακτηρισμός ως ιστορικού διατηρητέου μνημείου 
του κτιρίου ιδιοκτησίας Αθαν. Μοσχολιού, στην οδό 
Σάθα 27 στο Γαλαξείδι. 8 

Τροποποίηση Υπουργικής Απόφασης και άρση του χα¬ 
ρακτηρισμού ως ιστορικού διατηρητέου μνημείου 
του κτιρίου στην οδό Α. Λόντου 20, στο Αίγιο, ιδιοκτ. 
Γενικού Νοσοκομείου Αίγιου. 9 

Χαρακτηρισμός ως ιστορικού διατηρητέου μνημείου 
του κτιρίου ιδ. Κων/νου Πουρνάρα στην οδό Γερμα- 
νού 46, στην Πάτρα.10 

Χαρακτηρισμός ως ιστορικού διατηρητέου μνημείου 
του κτιρίου ιδ. Χαρ. Ρούπα στην οδό Υψηλάντου 2, 
στο Αίγιο. 11 

Καθορισμός τοπικής αρμοδιότητας της Υποδιεύθυν¬ 
σης Ασφάλειας Ηγουμενίτσας και του Τμήματος Δί¬ 
ωξης Ναρκωτικών Ηγουμενίτσας.12 

Δημοσίευση έκθεσης εκτίμησης περιουσιακών στοι¬ 
χείων του Δήμου Καβάλας.13 

Τροποποίηση της συστατικής πράξης του Νομικού 
Προσώπου με την επωνυμία «Κοινοτική Βιβλιοθήκη 
και Μουσείο Νικήσιανης» Ν. Καβάλας.14 

Παράταση χρονικής διάρκειας Συνδέσμου Καθαριότη¬ 
τας των Κοινοτήτων Βραχασίου και Μιλάτου Ν. Λα- 
σιθίου..15 

Χορήγηση άδειας κυκλοφορίας στο Τρόφιμο Ειδικής 
Διατροφής ΡΒΕ51ΙΒΙΝ Ι30ΡΙΒΒΕ.16 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αρι9. Φ 40375/6208 ( 1 ) 

Πολιτογράφηση Αλλογενούς Αλλοδαπού. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. Δ/ΣΗΣ ΚΑΙ ΑΠΟΚΕΝΤΡΩΣΗΣ 

Με την Φ 40375/6208/21.4.1997 απόφαση του Υφυ¬ 
πουργού Εσωτερικών, Δη μ. Διοίκησης και Αποκ/σης, 
έγινε δεκτή η από 18.8.1994 αίτηση πολιτογράφησης του 
αλλογενούς αλλοδαπού Χισάμ ΑΧΜΕΝΤ ΜΠΑΤΙΣΑ του ΕΛ 
ΣΑΓΙΕΝΤ ΕΛ ΣΑΓΙΕΝΤ για την απόκτηση της Ελληνικής 
Ιθαγένειας. 

Αθήνα, 21 Απριλίου 1997 

Ο ΥΦΥΠΟΥΡΓΟΣ 

Λ. ΠΑΠΑΔΗΜΑΣ 
-«- 

Αριθ. Φ 47247/3346 (2) 

Πολιτογράφηση Ομογενούς Αλλοδαπής. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. Δ/ΣΗΣ ΚΑΙ ΑΠΟΚΕΝΤΡΩΣΗΣ 

Με την αριθ. πρωτ. Φ 47247/3346/17.4.1997 από¬ 
φαση του Υφυπουργού Εσωτερικών, Δημ. Διοίκησης και 
Αποκ/σης, έγινε δεκτή η από 20.10.1995 αίτηση πολιτο¬ 
γράφησης της ομογενούς αλλοδαπής ΚΑΛΛΙΑΡΙΝΗ ΜΕΛ- 
ΠΟΜΕΝΗ-ΑΙΚΑΤΕΡΙΝΗ συζ. ΑΛΕΞΑΝΔΡΟΥ για την από¬ 
κτηση της Ελληνικής Ιθαγένειας. 

Αθήνα, 17 Απριλίου 1997 

Ο ΥΦΥΠΟΥΡΓΟΣ 

Λ. ΠΑΠΑΔΗΜΑΣ 
-♦- 

Αριθ. Φ 45053/15261/96 {3) 

Πολιτογράφηση Αλλογενούς Αλλοδαπού. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. Δ/ΣΗΣ ΚΑΙ ΑΠΟΚΕΝΤΡΩΣΗΣ 

Με την αριθ. πρωτ. Φ 45053/15261/96/22.4.1997 
απόφαση του Υφυπουργού Εσωτερικών, Δημ. Διοίκησης 
και Αποκ/σης, έγινε δεκτή ηαπό 16.12.1987 αίτηση πολι- 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


τογράφησης του αλλογενούς αλλοδαπού ΚΟΥΑΝΤΡΙ ΜΑ- 
ΛΙΚ-ΟΛΟΥΣΕΓΚΟΥΝ του ΜΟΝΤΖΙΝΤ για την απόκτηση 
της Ελληνικής Ιθαγένειας. 

Αθήνα. 22 Απριλίου 1997 

Ο ΥΦΥΠΟΥΡΓΟΙ 

Λ. ΠΑΠΑΔΗΜΑΣ 

-♦- 

Αριθ. Τ/1720 (4) 

Παραχώρηση κατά χρήση της ΥΑ/ΕΟΤ Ακτής Ζακύνθου 
στο Δήμο Ζακυνθίων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΛΙΟΙΚ. ΚΑΙ ΑΠΟΚΕΝΤΡΩΣΗΣ, 
ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατόξεις του Α Ν. 1565/50 όπως κυρώθηκε με 
το Ν. 1624/51 και τροποποιήθηκε με το Ν.Δ. 4109/60 και 
201/74. 

2. Τοάρθρο 260 του Π.Δ. 410/95 «Περί Κοινοτικού και 
Δημοτικού Κώδικα·» (Α' 231). 

3. Το Ν. 2160/93 «Ρυθμίσεις για τον Τουρισμό και άλ¬ 
λες διατάξεις·» (ΦΕΚ 118/Α/19.7.93). 

4. Τον κανονισμό μισθώσεων, εκμισθώσεων κ.λπ. ακι¬ 
νήτων ΕΟΤ. 

5. Το Π.Δ. 27/1.2.96 (ΦΕΚ 19/Α/96) «περί συγχώνευ¬ 
σης των Υπουργείων Τουρισμού, Βιομηχανίας - Ενέργειας 
και Τεχνολογίας και Εμπορίου στο Υπουργείο Ανάπτυ¬ 
ξης». 

6. Το Π.Δ. 377/25.9.96 (ΦΕΚ 244/Α/25.9.96) «Διορι¬ 
σμός Υπουργών, Αναπληρωτή Υπουργού και Υφυπουρ¬ 
γών». 

7. Την υπ' αριθ. 326/21/6.6.95 απόφαση του ΔΣ/ΕΟΤ. 

8. Την υπ' αριθ. 81/95 απόφαση του Δημοτικού Συμ¬ 
βουλίου του Δήμου Ζακυνθίων. 

9. Την αριθ. ΔΙΔΚ/Φ 44.1/21566/10.10.96 (Β' 932) 
Κοινή Απόφαση του Πρωθυπουργού και του Υπουργού 
Εσωτερικών Δημόσιας Διοίκησης και Αποκέντρωσης περί 
καθορισμού αρμοδιοτήτων του Υφυπουργού ΕΣ.Δ.Δ. και 
Α. Λάμπρου Παπαδήμα. 

10. Την υπ' αριθμ. 1107147/1239/006Α/96 απόφαση 
περί ανάθεσης αρμοδιοτήτων στον Υφυπουργό Οικονομι¬ 
κών. 

11. Το άρθρο 27 του Ν. 2081/1992 (ΦΕΚ 154/Α/ 
10.9.1992), αποφασίζουμε: 

1. Παραχωρούμε στο Δήμο Ζακυνθίων κατά χρήση της 
ΥΑ/ΕΟΤ Ακτής Ζακύνθου εκτάσεως 31.200 τ.μ. μετά των 
επ' αυτής εγκαταστάσεων όπως εμφαίνεται στο υπ' 
αριθμ. 751/27/47035/23.5.95 τοπ. διαγρ. του ΕΟΤ με τα 

στοιχεία Α,Β,Γ,Δ,Ε,Ζ,Η,Θ,Ι, Κ.Χ,Α χωρίς αντάλλαγμα 

προκειμένου ο Δήμος να αξιοποιήσει την εν λόγω έκταση 
κατά τον καλύτερο τρόπο με τη δημιουργία χώρου πολλα¬ 
πλών χρήσεων βοηθουσών στην ποιοτική αναβάθμιση της 
περιοχής και της περαιτέρω αξιοποίησης της περιουσίας 
του Δημοσίου υπό την απαραίτητη προϋπόθεση απορρό¬ 
φησης του υπάρχοντος και απασχολούμενου στην εν λόγω 
Μονάδα προσωπικού του ΕΟΤ από το Δήμο Ζακύνθου. 

Η παραχώρηση γίνεται με τους εξής όρους: 

α. Η διάρκεια της παραχώρησης ορίζεται σε είκοσι (20) 
χρόνια με ημερομηνία έναρξης την ημερομηνία υπογρα¬ 
φής της σύμβασης παραχώρησης. Μετά τη λήξη της σύμ¬ 
βασης ο Δήμος υποχρεούται αμέσως και ανεπιφύλακτα να 
παραδώσει την παραχωρούμενη έκταση μετά των εγκ/ 
σεων και του υπάρχοντος εξοπλισμού στον ΕΟΤ χωρίς 


καμία αποζημίωση εκ μέρους του προς το Δήμο για 
οποιαδήποτε αιτία. 

β. Ο Δήμος προς της ενάρξεως εκτέλεσης των εργα¬ 
σιών διαμόρφωσης της παραχωρούμενης εκτάσεως, θα 
πρέπει να προβεί στην σύνταξη ειδικού προγράμματος και 
μελέτης σε συνεργασία με τις αρμόδιες τεχνικές υπηρε¬ 
σίες του ΕΟΤ εφόσον τούτο ήθελε ζητηθεί απ’ αυτές και 
να υποβάλλει το πρόγραμμα και την μελέτη προς έγκριση 
στον ΕΟΤ εντός έτους από την υπογραφή της οικείας 
σύμβασης. 

γ. Η εκτέλεση εργασιών θα παρακολουθείται από τεχνι¬ 
κούς του ΕΟΤ οι οποίοι θα δικαιούνται να προβόύν σε υπο¬ 
δείξεις και οδηγίες που θα είναι δεσμευτικές για τον 
Δήμο. 

δ. Η παραχώρηση της χρήσης της ΥΑ/ΕΟΤ Ακτής Ζα¬ 
κύνθου γίνεται με σκοπό την αξιοποίηση της εν λόγω 
έκτασης δια της δημιουργίας χώρου αναψυχής και δημοτι¬ 
κής πλαζ που θα συμβάλλουν στην αναβάθμιση της ποιό¬ 
τητας ζωής των κατοίκων της περιοχής και στην αξιοποί¬ 
ηση της περιουσίας του Δημοσίου, σύμφωνα με το πρό¬ 
γραμμα αξιοποίησης του Δήμου. 

Η ολοκλήρωση του προγράμματος του Δήμου θα πρέπει 
να συντελεστεί εντός τριετίας από την υπογραφή της οι¬ 
κείας σύμβασης εν εναντία δε περιπτώσει ο ΕΟΤ θα δύνα- 
ται να ανακαλέσει την εν λόγω παραχώρηση και να προβεί 
σε μονομερή λύση της εν λόγω σύμβασης. 

ε. Σε περίπτωση λύσεως της σύμβασης προ του ουμφω- 
νηθέντος χρόνου για λόγους που θα ευθύνεται ο Δήμος ή 
που προβλέπονται γενικώς στην παρούσα απόφαση και 
στην οικεία σύμβαση, θα πρέπει να αποδοθούν στον ΕΟΤ 
η έκταση μετά των εγκαταστάσεων και του κινητού εξο¬ 
πλισμού, που θα ανήκει πλέον κατά κυριότητα στον ΕΟΤ, 
χωρίς να καταβληθεί ουδεμία αποζημίωση στον Δήμο από 
οποιαδήποτε αιτία. 

στ. Η Δ/νση Εκμεταλλεύσεως του ΕΟΤ καθίσταται 
υπεύθυνη για τη ρύθμιση της εκκρεμότητας που ανακύ¬ 
πτει από την εν λόγω παραχώρηση με το προσωπικό που 
υπηρετεί στην εν λόγω Μονάδα Αυτεπιστασίας πριν την 
ολοκλήρωση της διαδικασίας παραχώρησης (υπογραφή 
σχετικής σύμβασης). 

ζ. Ο Δήμος Ζακύνθου αναλαμβάνει την υποχρέωση να 
πυρασφαλίσει με δικά του έξοδα τα παραχωρούμενα ακί¬ 
νητα στην πραγματική τους αξία. 

η. Παραχώρηση της χρήσης των παραχωρουμένων απα¬ 
γορεύεται να γίνει σε τρίτους χωρίς την προηγούμενη 
έγκριση του ΕΟΤ επιτρέπεται όμως η σύσταση Δημοτικής 
Επιχείρησης και η ανάληψη απ' αυτήν και μόνο της εκμε¬ 
τάλλευσης του παραχωρούμενου. 

θ, Όλα τα λειτουργικά έξοδα θα βαρύνουν στον Δήμο 
Ζακύνθου καθώς και όλες οι δαπάνες των παραχωρουμέ¬ 
νων στις οποίες υποχρεούται ο Δήμος καθ’ όλη τη διάρ¬ 
κεια της παραχώρησης. 

2. Από τις διατάξεις της παρούσας απόφασης δεν προ- 
καλείται δαπάνη σε βάρος του προϋπολογισμού του ΕΟΤ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Απριλίου 1997 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜ. 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΛΑΜΠΡΟΣ ΠΑΠΑΔΗΜΑΣ ΓΕΩΡΓΙΟΣ ΔΡΥΣ 

ΑΝΑΠΤΥΞΗΣ 

ΒΑΣΩ ΠΑΠΑΝΔΡΕΟΥ 

Αριθ. Κ2-3840 (5) 

Προϋποθέσεις χαρακτηρισμού εφημερίδων ως οικονομι¬ 
κών σύμφωνα με τα άρθρα 26 παρ. 2 και 43β παρ. 5 του 
Κ.Ν. 2190/20. 

ΟΙ ΥΠΟΥΡΓΟΙ 
ΑΝΑΠΤΥΞΗΣ ΚΑΙ 

ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη τις διατάξεις: 

1) Του Ν. 1558/85 «Κυβέρνηση και Κυβερνητικά Όρ¬ 
γανα». 

2) Του Π.Δ. 397/88 «Οργανισμός του Υπουργείου 
Εμπορίου» όπως τροποποιήθηκε και ισχύει. 

3) Του Π.Δ. 181 /94 «Συγκρότηση της Γενικής Γραμμα- 
τείας Τύπου και Πληροφοριών» σε «Υπουργείο Τύπου και 
Μ ΜΕ» και καθορισμός των αρμοδιοτήτων του. 

4) Του Π.Δ. 258/93 «Οργανισμός της Γενικής Γραμμα¬ 
τείας Τύπου και Πληροφοριών του Υπουργείου Προεδρίας 
της Κυβέρνησης» όπως τροποποιήθηκε με το Π.Δ. 171/ 
74. 

5) Τα άρθρα 11 παρ. 2 εδ. γ και 13 παρ. 7 του Ν. 
2339/95 με τα οποία τροποποιήθηκαν αντίστοιχα τα άρ¬ 
θρα 26 παρ. 2 εδαφ. γ και 43β παρ. 5 του Κ.Ν. 2190/20 
(ΦΕΚ Α' 204/25.9.95). 

6) Την ανάγκη καθιέρωσης σύγχρονων κανόνων προσ¬ 
διορισμού του περιεχομένου των εφημερίδων, με σκοπό 
τον χαρακτηρισμό τους ως οικονομικών. 

7) Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του Κρατικού Προϋπο¬ 
λογισμού, αποφασίζουμε: 

Ορίζουμε τις προϋποθέσεις που απαιτούνται για το χα¬ 
ρακτηρισμό εφημερίδων ως οικονομικών σύμφωνα με το 
άρθρο 26 παρ. 2 εδ. γ περίπτωση (γγ) του Κ.Ν. 2190/20, 
όπως τροποποιήθηκε με το άρθρο 11 παρ. 2 εδ. γ του Ν. 
2339/95, ως κατωτέρω: 

1.0 αριθμός των 5.000 φύλλων που απαιτείται στην πε¬ 
ρίπτωση (ββ) του εδαφίου γ της παραγρ. 2 του άρθρου 26, 
να προκύπτει από: 

α) την ανάλωση του αναγκαίου χάρτου για την έκδοση 
αποκλειστικά της εφημερίδας, 

β) την βεβαίωση πρακτορείου εφημερίδων για τον 
αριθμό φύλλων που διακινείται μέσω αυτού, 
γ) την βεβαίωση ασφαλιστικών οργανισμών για τις κατα¬ 
βολές των εργοδοτικών εισφορών επί των εσόδων εκ συν¬ 
δρομών και 

δ) τα φορολογητέα ετήσια έσοδα από τις πωλήσεις της 
εφημερίδας μέσω πρακτορείων και συνδρομών. 

2. Να εκτυπώνονται επί κυλινδρικού πιεστηρίου και να 
περιλαμβάνουν τουλάχιστον 32 σελίδες ταμπλόϊντ ή αντί¬ 
στοιχες μεγάλες ημερησίως. 

3. Να απασχολούν τουλάχιστον τριάντα (30) επαγγελ- 
ματίες συντάκτες και επτά (7) τουλάχιστον διοικητικούς 
υπαλλήλους ασφαλισμένους όλους στο Τ.Σ.Π.Ε.Α.Θ. 

4. Στα έσοδά τους να περιλαμβάνεται ποσοστό τουλάχι¬ 
στον 15% από εμπορικές διαφημίσεις που να αποδεικνύε- 
ται νόμιμα από δήλωση αντίστοιχου αγγελιόσημου, και 

5. Το μεγαλύτερο μέρος της ύλης (τουλάχιστον 80%) να 
είναι οικονομικής φύσεως με άμεση καταγραφή των οικο¬ 
νομικών γεγονότων και ειδήσεων, με οικονομικές αναλύ¬ 
σεις, ανταποκρίσεις, έρευνες και μελέτες επιχειρηματι¬ 
κών κλάδων, παρουσίαση των σημαντικότερων διεθνών 
οικονομικών γεγονότων, των χρηματιστηριακών εξελίξεων 
κ.λπ. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Απριλίου 1997 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΑΝΑΠΤΥΞΗΣ ΤΥΠΟΥ ΚΑΙ ΜΜΕ 

ΜΙΧΑΛΗΣ ΧΡΥΣΟΧΟΪΚΗΣ ΔΗΜΗΤΡΙΟΣ ΡΕΠΠΑΣ 

Αριθ. Τ/1092 (6) 

Τροποποίηση κανονισμού απ' ευθείας υπό του ΕΟΤ Εκμ/ 
σεως Τουριστικών Εγκαταστάσεων. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1624/51 «περί συστάσεως του 
Ελληνικού Οργανισμού Τουρισμού», όπως τροποποιήθηκε 
και ισχύει σήμερα. 

2. Τις διατάξεις του άρθρ. 2 παρ. 3 του Ν.Δ. 4109/60 
(ΦΕΚ 153/Α/1960) «περί τροποποιήσεως και συμπληρώ- 
σεως της περί Ελληνικού Οργανισμού Τουρισμού Νομοθε¬ 
σίας και άλλων τινών διατάξεων». 

3. Την με αριθ. 32782/68 Απόφαση Υπουργού Προε¬ 
δρίας της Κυβερνήσεως περί εγκρίσεως νέου κανονισμού 
απ' ευθείας υπό του ΕΟΤ Εκμεταλλεύσεως Τουριστικών 
Εγκαταστάσεων και μέσων Τουριστικής Εξυπηρετήσεως 
και Τουριστικών Εορτών και Εκδηλώσεων» όπως αυτή 
τροποποιήθηκε με τις αριθ. 17362/89 και 541384/ 
357/89 Υπουργικές Αποφάσεις και ισχύει σήμερα. 

4. Την με αριθ. 42/3/21.2.97 Απόφαση του Δ.Σ. του 
ΕΟΤ. 

5. Τιςδιατάξειςτουάρθρου 27του Ν. 2081/1992 (ΦΕΚ 
154/Α/92). 

6. Το Π.Δ. 27/96 (ΦΕΚ 19/Α/1.2.96) «Συγχώνευση των 
Υπουργείων Τουρισμού, Βιομηχανίας - Ενέργειας και Τε¬ 
χνολογίας και Εμπορίου στο Υπουργείο Ανάπτυξης» - 

7. Το Π.Δ. 377/96 (ΦΕΚ 244/Α/96) «Διορισμός Υπουρ¬ 
γών, Αναπληρωτή Υπουργού και Υφυπουργών». 

8. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρους του Κρατικού 
Προϋπολογισμού, αποφασίζουμε: 

1. Τροποποιούμε τις παραγράφους 4 και 5 του άρθρ. 8 
της 32782/68 Υπουργικής Απόφασης ως εξής: 

παρ. 4: Δαπάνες μέχρι 50.000 δρχ. για προμήθεια μη 
αναλωσίμων υλικών ή για εκτέλεση μικροεπισκευών ενερ- 
γούνται από τους Προϊσταμένους χωρίς τη λήψη προσφο¬ 
ρών και χωρίς προηγούμενη έγκριση εφ' όσον χωρίς την 
προαναφερόμενη προμήθεια ή εργασία, είναι δυνατόν να 
καταστεί προβληματική η συνέχιση της εύρυθμης λει¬ 
τουργίας της μονάδας. 

Προς τούτο θα συντάσσεται πρακτικό που θα δικαιολο¬ 
γεί το κατεπείγον της δαπάνης (λεπτομερής περιγραφή) 
θα πιστοποιεί την καλή εκτέλεση της εργασίας και θα 
υπογράφεται από τον ΠΥΑ, τον ΔΥΑ και τον κατά περί¬ 
πτωση αρμόδιο υπάλληλο της μονάδας. 

Το συνολικό ετήσιο ποσό που μπορεί να διατεθεί με τον 
τρόπο αυτό είναι δυνατόν να ανέλθει μέχρι τις 1.500.000 
δρχ. για κάθε μονάδα. 

Στο τέλος της χρήσης θα συντάσσεται αναλυτική κατά¬ 
σταση στην οποία θα αναγράφεται ο αριθμός του παρα¬ 
στατικού (ΕΠ ή ΗΔΠ) με το οποίο έγινε η δαπάνη, το όνομα 
του προμηθευτή, ο αριθμός του τιμολογίου και το ποσό 
της δαπάνης και θα υποβάλλεται στην Κ.Υ. για την 
έγκριση. 

παρ. 5: Πέραν του ποσού των 50.000 δρχ., προμήθειες 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ειδών και εργασίες είναι δυνατόν να ενεργούνται, όπως 
πιο πάνω, από τους προϊσταμένους των μονάδων μόνο κα¬ 
τόπιν προηγούμενης έγκρισης της Κεντρικής Υπηρεσίας 
του ΕΟΤ. 

2. Η ισχύς της παρούσας αρχίζει από την δημοσίευσή 
της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 22 Απριλίου 1997 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 

-♦- 

Αριθ. ΥΠΠΟ/ΔΙΛΑΠ/Γ/1235/19182 (7) 

Χαρακτηρισμός ως ιστορικού διατηρητέου μνημείου του 
αλευρόμυλου ιδ. κληρονόμων Νικολάου Μουρίκη στα 
Αμπελάκια Καρυάς Ερύσου Επαρχίας Σάμης Κεφαλλη¬ 
νίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών 
Οργάνων» (ΦΕΚ 137/Α726.7.1985). 

β) Του άρθρου 52 του Ν. 5351/1932 «Περί Αρχαιοτή¬ 
των», όπως αντικαταστάθηκε με το άρθρο 14 και 17 του 
Ν.Δ. 216/1943 και τροποποιήθηκε με το άρθρο 32 παρ. 5 
του Ν. 1337/1983 και ισχύει. 

γ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώπης 
(ΦΕΚ 61 /Α713.4.92). 

ε) Του Π.Δ. 941/77 «περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου» (ΦΕΚ 210/τ.Β/24.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91) Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γεν. Γραμματείς, Γ εν. Δ/ντές και Προϊ¬ 
σταμένους των Δ/νσεων, Τμημάτων και Γ ραφείων της Κε¬ 
ντρικής Υπηρεσίας του ΥΠ.ΠΟ.». 

4. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 4/30.1.97, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο τον 
αλευρόμυλο ιδιοκτησίας κληρονόμων Νικολα Μουρίκη, 
στη θέση Αμπελάκια Καρυάς Ερύσου, Επαρχίας Σάμης 
Κεφαλληνίας, γιατί είναι από τα λίγα εναπομείναντα δείγ¬ 
ματα προβιομηχανικού κτίσματος αυτής της κατηγορίας 
που διατηρούνται στο νησί, μαζί με τον εξοπλισμό του ΙΝ 
3ΙΤυ, σημαντικό για την μελέτη της ιστορίας της αρχιτε¬ 
κτονικής. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Απριλίου 1997 

Με εντολή Υπουργού 
Ο Προϊστάμενος ίου Τμήματος 
ΔΑΝ. ΟΡΦΑΝΟΥΔΑΚΗΣ 

-♦- 

Αριθ. ΥΠΠΟ/ΔΙΑΑΠ/Γ/669/19181 (8) 

Χαρακτηρισμός ως ιστορικού διατηρητέου μνημείου του 

κτιρίου ιδιοκτησίας Αθαν Μοσχολιοϋ, στην οδό Σάθα 

27 στο Γαλαξείδι. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητι¬ 
κών Οργάνων», που δημοσιεύθηκε στο ΦΕΚ 137/Α/ 
26.7.1985. 

β) Του άρθρου 52 του Ν. 5351/1932 «Περί Αρχαιοτή¬ 
των», όπως αντικαταστάθηκε με το άρθρο 14 και 17 του 
Ν.Δ. 216/1943 και τροποποιήθηκε με το άρθρο 32 παρ. 5 
του Ν. 1337/1983 και ισχύει. 

γ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώπης 
(ΦΕΚ 61 /Α713.4.92). 

ε) Του Π.Δ. 941/77 «περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου» (ΦΕΚ 210/Β724.3.92). 

3. Την ΥΠΠΟ/ΓΝΟΣ/49095/30,10.91 (ΦΕΚ 987/Β7 
28.11.91) Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής “Με εντολή 
Υπουργού" στους Γεν. Γραμματείς, Γεν. Δ/ντές και Προϊ¬ 
σταμένους των Δ/νσεων, Τ μημάτων και Γ ραφείων της Κε¬ 
ντρικής Υπηρεσίας του ΥΠ.ΠΟ.». 

4. Το Π.Δ. 161/26.4.84 (ΦΕΚ 54/Α730.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 19/12.1996, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο το 
κτίριο ιδιοκτησίας Αθαν. Μοσχολιού, στην οδό Σάθα αρ. 
27, στο Γαλαξείδι, διότι αποτελεί χαρακτηριστικό δείγμα 
αρχιτεκτονικής των αρχών του αιώνα μας, όπως αυτή εξε¬ 
λίχθηκε στο Γαλαξείδι και είναι σημαντικό για την μελέτη 
της ιστορίας της αρχιτεκτονικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Απριλίου 1997 

Με εντολή Υπουργού 
Ο Προϊστάμενος του Τμήματος 
ΔΑΝ. ΟΡΦΑΝΟΥΔΑΚΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. ΥΠΠΟ/ΔΙΛΑΠ/Γ/805/19180 (9) 

Τροποποίηση Υπουργικής Απόφασης και άρση του χαρα¬ 
κτηρισμού ως ιστορικού διατηρητέου μνημείου του κτι¬ 
ρίου στην οδό Α. Λόντου 20, στο Αίγιο, ιδισκτ. Γενικού 
Νοσοκομείου Αίγιου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών 
Οργάνων» (ΦΕΚ 137/Α726.7.1985). 

β) Του άρθρου 52 του Ν. 5351/1932 «Περί Αρχαιοτή¬ 
των», όπως αντικαταστάθηκε με το άρθρο 14 και 17 του 
Ν.Δ. 216/1943 και τροποποιήθηκε με το άρθρο 32 παρ. 5 
του Ν. 1337/1983 και ιοχύει. 

γ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώπης 
(ΦΕΚ 61 /Α/13.4.1992). 

ε) Του Π.Δ. 941/77 «περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου» (ΦΕΚ 210/τ.Β/24.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91) Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γεν. Γραμματείς, Γεν. Δ/ντές και Προϊ¬ 
σταμένους των Δ/νσεων, Τμημάτων και Γ ραφείων της Κε¬ 
ντρικής Υπηρεσίας του ΥΠ.ΠΟ.». 

4. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 1/9.1.1997, αποφασί¬ 
ζουμε: 

Τροποποιούμε την ΥΑ ΥΠΠΟ/ΔΙΛΑΠ/Γ/14938/806/ 
5.3.96 (ΦΕΚ 248/Β/11.4.96) με την οποία είχαν χαρα- 
κτηρισθεί ως ιστορικά διατηρητέα μνημεία έξι (6) κτίρια 
στο Αίγιο και αίρουμε τον χαρακτηρισμό από το κτίριο της 
οδού Α. Λόντου αρ. 20, ιδιοκτησίας Γενικού Νοσοκομείου 
Αίγιου, διότι είναι άκρως επικίνδυνο - ετοιμόρροπο και δεν 
επιδέχεται επισκευής. Η ανωτέρω Απόφαση ισχύει για όλα 
τα άλλα κτίρια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Απριλίου 1997 

Με εντολή Υπουργού 
Ο Προϊστάμενος του Τμήματος 
ΔΑΝ. ΟΡΦΑΝΟΥΔΑΚΗΣ 

-♦- 

Αριθ. ΥΠΠΟ/ΔΙΛΑΠ/Γ/849/19470 (10) 

Χαρακτηρισμός ως ιστορικού διατηρητέου μνημείου του 
κτιρίου ιδ. Κων/νου Πουρνάρα στην οδό Γερμανού 46, 
στην Πάτρα. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών 


Οργάνων» (ΦΕΚ 137/Α/26.7.1985). 

β) Του άρθρου 52 του Ν. 5351/1932 «Περί Αρχαιοτή¬ 
των», όπως αντικαταστάθηκε με το άρθρο 14 και 17 του 
Ν.Δ. 216/1943 και τροποποιήθηκε με το άρθρο 32 παρ. 5 
του Ν. 1337/1983 και ισχύει. 

γ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώπης 
(ΦΕΚ 61/Α713.4.92). 

ε) Του Π.Δ. 941/77 «περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου» (ΦΕΚ 210/Β/24.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91) Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γ εν. Γ ραμματείς, Γ εν. Δ/ντές και Προϊ¬ 
σταμένους των Δ/νσεων, Τ μημάτων και Γ ραφείων της Κε¬ 
ντρικής Υπηρεσίας του ΥΠ.ΠΟ.». 

4. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 3/23.1.1997, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο το 
κτίριο ιδιοκτησίας Κων/νου Πουρνάρα στην οδό Γερμανού 
46, στην Πάτρα γιατί αποτελεί απαπόσπαστο τμήμα του 
Πολεοδομικού ιστού της πόλης των Πατρών, γειτνιάζει δε 
με αξιόλογα διατηρητέα κτίρια και είναι σημαντικό για την 
μελέτη της ιστορίας της αρχιτεκτονικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μαρτίου 1997 

Με εντολή Υπουργού 
Ο Προϊστάμενος του Τμήματος 
ΔΑΝ. ΟΡΦΑΝΟΥΔΑΚΗΣ 

-4- 

Αριθ. ΥΠΠΟ/ΔΙΛΑΠ/Γ/938/19469 (11) 

Χαρακτηρισμός ως ιστορικού διατηρητέου μνημείου του 
κτιρίου ιδ. Χσρ, Ρούπα στην οδό Υψηλάντου 2, στο Αί¬ 
γιο. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/85 «περί Κυβέρνησης και Κυβερνητικών 
Οργάνων» που δημσσιεύθηκε στο ΦΕΚ 137/Α/26.7.85 
β) του άρθρου 52 του Ν. 5351/1932 «Περί Αρχαιοτή¬ 
των», όπως αντικαταστάθηκε με το άρθρο 14 και 17 του 
Ν.Δ. 216/1943 και τροποποιήθηκε με το άρθρο 32 παρ. 5 
του Ν, 1337/1983 και ισχύει 
γ) του Ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830» 

δ) του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώπης 
(ΦΕΚ 61 /Α/13.4.92) 

ε) του Π.Δ. 941/77 «περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου» (ΦΕΚ 210/Β/24.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91) Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γεν. Γραμματείς, Γεν. Δ/ντές και Προϊ¬ 
σταμένους των Δ/νσεων, Τμημάτων και Γ ραφείων της Κε¬ 
ντρικής Υπηρεσίας του ΥΠ.ΠΟ.». 

4. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 2/16.1.1997, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο το 
κτίριο ιδιοκτησίας Χαρ. Ρούπα, στην οδό Υψηλάντου 2, 
στο Αίγιο, γιατί αποτελεί το μοναδικό που σώζεται από τα 
κτίρια λαϊκής αρχιτεκτονικής, συνδεόμενο με τον πολεο- 
δομικό ιστό της πόλης και τον χώρο στον οποίο ευρίσκεται 
η Μητρόπολη Αίγιου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 1997 

Με εντολή Υπουργού 
Ο Προϊστάμενος του Τμήματος 
ΔΑΝ. ΟΡΦΑΝΟΥΔΑΚΗΣ 

-♦- 

Αριθ. 7001 /2/964-ιζ' (12) 

Καθορισμός τοπικής αρμοδιότητας της Υποδιεύθυνσης 

Ασφάλειας Ηγουμενίτσας και του Τμήματος Δίωξης 

Ναρκωτικών Ηγουμενίτσας. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 
Έχοντας υπόψη: 

1. Τις διατάξεις των άρθρων 8 παρ. 5 και 11 παρ. 6 του 
Ν. 1481/1984 «Οργανισμός Υπουργείου Δημόσιας Τά¬ 
ξης» (Α' 152), όπως το τελευταίο άρθρο αντικαταστάθηκε 
με το άρθρο 1 παρ. 1 του Ν. 1590/1986 (Α' 49). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081/1992 (Α' 154) 
και τροποποιήθηκε με το άρθρο 1 παρ. 2 εδαφ. α' του Ν. 
2469/1997 (Α' 38). 

3. Τις διατάξεις του άρθρου 1 Κεφάλαιο Β’ παρ. 23 και 
25 της 7004/3/12-νζ' από 30.4.1996 απόφασης του 
Υπουργού Δημόσιας Τάξης «Μεταβίβαση αρμοδιοτήτων 
στο Γενικό Γραμματέα, τον Αρχηγό της Ελληνικής Αστυ¬ 
νομίας, τους Προϊσταμένους των Κλάδων και άλλα όργανα 
του Υπουργείου Δημόσιας Τάξης (Β' 320). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Τοπική αρμοδιότητα. 

Καθορίζεται η τοπική αρμοδιότητα των κατωτέρω Υπη¬ 


ρεσιών της Αστυνομικής Διεύθυνσης Θεσπρωτίας, ως 
ακολούθως: 

1. Υποδιεύθυνση Ασφάλειας Ηγουμενίτσας. 

Έδρα: Δήμος Ηγουμενίτσας. 

Περιφέρεια: Ταυτίζεται με την περιφέρεια του Αστυνο¬ 
μικού Τμήματος Ηγουμενίτσας και έχει αρμοδιότητα σε 
θέματα της ειδικής αποστολής της. 

Στην Υποδιεύθυνση αυτή, ως προς το ειδικό αντικεί¬ 
μενο της αποστολής της, υπάγονται και οι Αστυνομικοί 
Σταθμοί Μαργαριτίου και Πέρδικας. 

2. Τμήμα Δίωξης Ναρκωτικών Ηγουμενίτσας. 

Έδρα: Δήμος Ηγουμενίτσας. 

Περιφέρεια: Ταυτίζεται με εκείνη της Υποδιεύθυνσης 
Ασφάλειας Ηγουμενίτσας και έχει αρμοδιότητα σε θέματα 
της ειδικής αποστολής του. 

Στο Τμήμα αυτό, ως προς το ειδικό αντικείμενο της 
αποστολής του, υπάγονται και οι Αστυνομικοί Σταθμοί 
Μαργαριτίου και Πέρδικας. 

Άρθρο 2 
Έναρξη ισχύος. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Απριλίου 1997 
Ο Αρχηγός 

Αντγος ΑΘΑΝΑΣΙΟΣ ΒΑΣΙΛΟΠΟΥΛΟΣ 
-♦- 

Αριθ. 10/1755 (13) 

Δημοσίευση έκθεσης εκτίμησης περιουσιακών στοιχείων 
του Δήμου Καβάλας. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν. 2218/94 «Ίδρυση Νομαρχ. Αυτ/σης κλπ.», 
όπως τροπ/κε με το Ν. 2240/94. 

2. Τις διατάξεις του άρθρου 6 της αριθμ. 25027/1984 
απόφασης του Υπουργείου Εσωτερικών «περί καθορι¬ 
σμού αναγκαίων λεπτομερειών για την εφαρμογή των δ/ 
ξεων των άρθρων 205-213 του Ν. 1065/80 κ.λπ.» (ΦΕΚ 
244/Β719.4.84). 

3. Την από 14 Απριλίου 1997 έκθεση εκτιμήσεως που 
μας υπέβαλε η Εκτιμητική Επιτροπή του άρθρου 9 του Ν. 
2190/1920 όπως τροποποιήθηκε και ισχύει σήμερα, η 
οποία έχει συσταθεί σύμφωνα με την αριθμ. 10/1547/ 
7.4.97 απόφασή μας, αποφασίζουμε: 

Εγκρίνουμε την δημοσίευση της παραπάνω εκθέσεως 
στο τεύχος Β' της Εφημερίδας της Κυβερνήσεως. 

Αθήνα, 16 Απριλίου 1997 

Ο Νομάρχης 
ΙΩΑΝ. ΚΑΡΑΤΖΙΩΤΗΣ 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 

ΕΚΘΕΣΗ 

Εκτίμησης των περιουσιακών στοιχείων του Δήμου Καβά¬ 
λας που βρίσκονται στην ΡΑΨΑΝΗ ΚΑΒΑΛΑΣ προκει- 
μένου να εισφερθούν σαν Κεφάλαιο στην υπό ούσταοη 
αμιγή Δημοτική Επιχείρηση με τίτλο «ΔΕΠΑΝΕΚ». 

Καβάλα, 14 Απριλίου 1997 
Προς: Νομ. Αυτοδιοίκησης 
ΔΡΑΜΑΣ Καβάλας Ξάνθης 
Νομ. Διαμέρισμα Καβάλας 
Δ/νση Εμπορίου 
Ενταύθα 

Σε εκτέλεση ιηςαριθ. 10/1547/7.4.97 εντολή σας που 
εκδόθηκε ύστερα από αίτηση του Δήμου Καβάλας με ημε- 
μερομηνία 4.4.97 οι υπογράφοντες: 

1. Νικόλαος Τσαμαλίκος Υπάλληλος Δ/νσης Εμπορίου 
Καβάλας. 

2. Ιωάννης Κουμνιώτης Υπάλληλος Δ/νσης Εμπορίου 
Καβάλας. 

3. Δημήτριος Χιωτάκης εκπρόσωπος του επιμελητηρίου 
Καβάλας, 

που ορισθήκαμε μέλη της Επιτροπής ίου Άρθρου 9 του 
Κ.Ν. 2190/20 περί Ανωνύμων Εταιρειών όπως τροποποιή¬ 
θηκε με το άρθρο 9 του Π.Δ. 409/86 για να εκτιμήσουμε 
τα περιουσιακά στοιχεία του Δήμου Καβάλας που βρίσκο¬ 
νται στην ΡΑΨΑΝΗ ΚΑΒΑΛΑΣ προκειμένου να αποτελό¬ 
σουν εισφορά σαν Κεφάλαιο σε υπό σύσταση αμιγούς Δη¬ 
μοτικής Επιχείρησης με τίτλο «ΔΕΠΑΝΕΚ» προβήκαμε 
στο σχετικό έλεγχο το αποτέλεσμα του οποίου οας παρα¬ 
θέτουμε: 

1. Οικόπεδα: 

Πρόκειται για ένα οικόπεδο συνολικής έκτασης 
3.759,63 τ.μ. σύμφωνα με το Συμβόλαιο αγοράς, που βρί¬ 
σκεται στην περιοχή ΡΑΨΑΝΗΣ στην Καβάλα. 

Το παραπάνω οικόπεδο αγοράσθηκε από τον Δήμο Κα¬ 
βάλας με το αριθ. 15806/9.9.1991 Συμβόλαιο του Συμβο¬ 
λαιογράφου Καβάλας Αθανασίου θεοφάνους Λαγουδάρη 
από την Εκκλησία της Ελλάδος και μεταγράφηκε στον 
τόμο 43 των βιβλίων μεταγραφών του Υποθηκοφυλακείου 
Καβάλας με αύξοντα αριθμό 1753 στις 16.9.1991. 

Το οικόπεδο συνορεύει προς Βορά με την οδό Χρυσ. 
Σμύρνης, προς Νότο με αμμώδη έκταση, προς ανατολάς 
με προέκταση της οδού Βουλγαροκτόνου και προς δυ- 
σμάς με ιδιοκτησία του Δήμου Καβάλας. 

Η Επιτροπή εκτιμά την αξία του σε εξήντα εκατομμύρια 
(60.000.000) δραχμές. 

2. Κτίρια 

α) Κτίριο Ραψάνη 

Πρόκειται για ένα κατάστημα συνολικού Εμβαδού 160 
τ.μ. η ανέγερση του οποίου έγινε με την αριθ. 28/17.3.94 
άδεια του τμήματος Πολεοδομίας και Πολεοδομικών 
Εφαρμογών σε μέρος του οικοπέδου που περιγράιμαμε 
παραπάνω και έχει φέροντα οργανισμό από οπλισμένο 
σκυρόδεμα με στοιχεία πλήρωσης από διάτρητους οπτό¬ 
πλινθους και ενδιάμεση μόνωση. Η στέγασή του γίνεται με 
πλάκα από οπλισμένο σκυρόδεμα πάνω στην οποία έχει 
ξύλινη κεραμοσκεπή στέγη. 

Τα δάπεδά του είναι από κεραμικό πλακάκι. Τα κατωκά- 
σια των παραθύρων και των πορτών είναι με μάρμαρο πά¬ 
χους 3 εκ. και φάρδους 35 εκ. Μάρμαρο έχει χρησιμοποιη¬ 
θεί και στις σκάλες στα πατήματα και στα ρίχτια. 

Τα επιχρίσματα εξωτερικά και εσωτερικά είναι τριπτά. 

Η κουζίνα και το \Λ/0 σε όλο το ύψος τους φέρουν κερα¬ 
μικό πλακάκι, το δάπεδό τους επίσης έχει κεραμικό πλα¬ 
κάκι. 


Τα εξωτερικό κουφώματα είναι αλουμινίου συρτά με δι¬ 
πλά τζάμια και ενδιάμεσο κενό, τα εσωτερικά είναι πρεσα- 
ριστά. 

Ο χώρος θερμαίνεται με κεντρική θέρμανση. 

Ο περιβάλλων χώρος έχει επιστρωθεί εξ ολοκλήρου με 
σχιστόπλακσ Ακροβουνίου. 

Όλα τα παραπάνω περιγράφονται στην τεχνική έκθεση 
που συντάχθηκε από την Τεχνική Υπηρεσία του Δήμου 
Καβάλας και υπογράφεται από τον Αρχιτέκτονα Μηχανικό 
Μηνά Χεδιέογλου. 

Η Επιτροπή εκτιμά την αξία του σε εκατό εκατομμύρια 
(100.000.000) δραχμές. 

β) Κτίριο Ερωδός 

Πρόκειται για ένα κατάστη μα με δ ύο ορόφους. Το εμβα¬ 
δόν του ισογείου είναι 362 τ.μ. και του ορόφου 103 τ.μ. η 
ανακαίνιση του οποίου έγινε με την αριθ. 77/16.6.95 
άδεια του τμήματος Πολεοδομίας και Πολεοδομικών 
Εφαρμογών σε μέρος του οικοπέδου που περιγράιμαμε 
παραπάνω. 

Η τοιχοποιία του κτιρίου έχει ενισχυθεί με σκελετό από 
οπλισμένο σκυρόδεμα. Στοιχεία πλήρωσης από διάτρη¬ 
τους οπτόπλινθους και ενδιάμεση μόνωση χρησιμοποιή¬ 
θηκαν στον όροφο. Επίσης τα χωρίσματα που έγιναν στο 
ισόγειο είναι με διάτρητους πλίνθους πάχους 9 εκ. 

Η στέγαση του κτιρίου έγινε από ξύλινη κεραμοσκεπή 
στέγη και Ολλανδικά κεραμίδια. Στην στέγη έχει γίνει η 
κατάλληλη υγρομόνωση με πισσόπανο και θερμομόνωση 
με διογκωμένη πολυουρεθάνη. 

Τα δάπεδα είναι κεραμικά. Μάρμαρο χρησιμοποιήθηκε 
στα ανοίγματα, σε κστωκάσια, παραστάδες και ανωκάσια 
πάχους 3 εκ. Και πλάτους 35 εκ., επίσης στα σκαλιά σε 
πατήματα και σε ρίχτια πάχους 2 εκ, 

Οι τοίχοι στην κουζίνα και τα ννο έχουν επιστρωθεί με 
κεραμικό πλακάκι σε ύψος 2,20 μ. 

Τα επιχρίσματα εσωτερικά και εξωτερικά είναι τριπτά. 

Το κτίριο στην απόληξη στέγης φέρει διάζωμα σε πλά¬ 
τος 40 εκ. Από οπλισμένο σκυρόδεμα. 

Τα εξωτερικά κουφώματα είναι αλουμινίου συρτά με δι¬ 
πλά τζάμια και ενδιάμεσο κενό, τα εσωτερικά είναι πρεσα- 
ριστά. 

Ο χώρος θερμαίνεται με κεντρική θέρμανση. 

Ο περιβάλλων χώρος έχει επιστρωθεί εξ ολοκλήρου με 
οχιστόπλακα Ακροβουνίου. 

Όλα τα παραπάνω περιγράφονται στην τεχνική έκθεση 
που συντάχθηκε από την Τεχνική Υπηρεσία του Δήμου 
Καβάλας και υπογράφεται από τον Αρχιτέκτονα Μηχανικό 
Μηνά Χεδιέογλου. 

Η Επιτροπή εκτιμά την αξία του σε διακόσια πενήντα 
εκατομμύρια (250.000.000) δραχμές. 

Ύστερα από τα παραπάνω η Επιτροπή εκτιμά ότι το σύ¬ 
νολο της αξίας των περιουσιακών στοιχείων του Δήμου 
Καβάλας που βρίσκονται στην περιοχή ΡΑΨΑΝΗ ΚΑΒΑ¬ 
ΛΑΣ και που ζητήθηκε να εκτιμηθούν ανέρχεται στο ποσό 
των τετρακοσίων δέκα εκατομμυρίων (410.000.000) 
δραχμών. 

Από το αριθμ. 755/17.3.1997 πιστοποιητικό του Υπο¬ 
θηκοφυλακείου Καβάλας προκύπτει ότι ουδέ μία εγγραφή 
Υποθήκης, Προσημείωσης και Κατάσχεσης φαίνεται μέ¬ 
χρι 16.3.1997 επί του οικοπέδου που αναψέρεται και πε- 
ριγράφετσι στο αριθμ, 15806/1991 συμβόλαιο του συμ¬ 
βολαιογράφου Καβάλας Αθανασίου Λαγουδάρη και των 
ακινήτων που βρίσκονται ο' αυτό. 

Η Επιτροπή 

Ν. ΤΣΑΜΑΛΙΚΟΣ, I. ΚΟΥΜΝΙΩΤΗΣ, Δ. ΧΙΩΤΑΚΗΣ 

Αριθ. 30/4565 (14) 

Τροποποίηση της συστατικής πράξης του Νομικού Προ¬ 
σώπου με την επωνυμία «Κοινοτική Βιβλιοθήκη και 

Μουσείο Νικήσιανης» Ν. Καβάλας. 

Ο ΑΝΑΠΛΗΡΩΤΗΣ ΠΕΡΙΦ. Δ/ΝΤΗ Ν. ΚΑΒΑΛΑΣ 
Έχοντας υπόψη: 

1) Τις διατάξεις των άρθρων 203 και 204 του Π. Δ/τος 
410/95 «Δημοτικός και Κοιν. Κώδικας», όπως τροποποιή¬ 
θηκε και συμπληρώθηκε μεταγενέστερα. 

2) Τις διατάξεις του άρθρου 14 του Ν. 2399/1996. 

3) Τηναριθμ. 22272/4.12.1984 απόφαση του Νομάρχη 
Καβάλας με την οποία συστήθηκε στην Κοινότητα Νική¬ 
σιανης Νομικό Πρόσωπο με την επωνυμία «Κοινοτική Βι¬ 
βλιοθήκη και Μουσείο Νικήσιανης». 

4) Το αριθμ. 119/24.4.1996 Π. Δ/γμα (ΦΕΚ 91 /1996Α) 
με το οποίο η κοινότητα Νικήσιανης συνενώθει με την 
κοιν. Γεωργιανής σε Δήμο με την ονομασία «Δήμος Παγ- 
γαίου». 

5) Την αριθμ. 32/97 απόφαση του Δημοτικού Συμβου¬ 
λίου Παγγαίου. 

6) Ολόκληρο τον σχετικό φάκελλο, αποφασίζουμε: 

Τροποποιούμε την αριθμ. 22272/4.12.1984 απόφαση 

του Νομάρχη Καβάλας με την οποία συστήθηκε Νομικό 
Πρόσωπο «Κοινοτική Βιβλιοθήκη και Μουσείο Κοιν. Νική¬ 
σιανης» το οποίο μετονομάζεται σε «Δημοτική Βιβλιοθήκη 
και Μουσείο Δήμου Παγγαίου». 

Κατά τα λοιπά ισχύει η αριθ. 22272/4.12.1984 από¬ 
φαση του Νομάρχη Καβάλας. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Παγ- 
γαίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 11 Απριλίου 1997 

Με εντολή Γ.Γ. Περιφ. Ανατ. Μακεδονίας-θράκης 
Ο Αναπλ. Περιφ. Δ/ντή 
Γ. ΣΙΔΗΡΑΚΗΣ 

- ♦- 

Αριθ. 2902+1639 (15) 

Παράταση χρονικής διάρκειας Συνδέσμου Καθαριότητας 

των Κοινοτήτων Βραχασίου και Μιλάτου Ν. Λασιθίου. 

Ο ΑΝΑΠΛΗΡΩΤΗΣ ΠΕΡ/ΚΟΥ Δ/ΝΤΗ Ν. ΛΑΣΙΘΙΟΥ 
Έχοντας υπόψη: 

1. Τις διατάξεις του άρθρου 206 του Δ.Κ.Κ. (Π.Δ. 410/ 
95). 

2. Την αριθμ. 8340/17.7.89 απόφαση του Νομάρχη Λα¬ 


σιθίου περί συστάσεως Συνδέσμου Καθαριότητας των 
Κοινοτήτων Βραχασίου και Μιλάτου Ν. Λασιθίου η οποία 
δημοσιεύθηκε στο 589/10.8.89 (ΦΕΚ τεύχος Β) και την 
αριθμ. 2023/8.7.1993 όμοια που δημοσιεύθηκε στο ΦΕΚ 
584/Β79.8.1993. 

3. Τις αριθμ. 7/1997, και 9/1997 νόμιμες αποφάσεις 
των Κοινοτικών Συμβουλίων Βραχασίου, Μιλάτου αντί¬ 
στοιχα, περί παρατάσεως της χρονικής διάρκειας του Συν¬ 
δέσμου Καθαριότητας για μία τετραετία, ήτοι μέχρι 
10.8.2001, αποφασίζουμε: 

Διαπιστώνουμε ότι λήφθηκαν νόμιμα οι αριθμ. 7/1997 
και 9/1997 αποφάσεις των Κοινοτικών Συμβουλίων Βρσ- 
χσσίου, Μιλάτου αντίστοιχα με τις οποίες παρατείνεται η 
χρονική διάρκεια του Συνδέσμου Καθαριότητας Βραχα¬ 
σίου, Μιλάτου μέχρι 10.8.2001 προς εκπλήρωση του σκο¬ 
πού του. Κατά τα λοιπά ισχύει η αριθ. 8340/17.7,89 από¬ 
φασή μας. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Συνδέσμου Κα¬ 
θαριότητας των Κοινοτήτων Βραχασίου και Μιλάτου 
ύψους 300.000 δρχ. περίπου για το τρέχον οικονομικό 
έτος και 300.000 δρχ. περίπου για καθένα από τα επό¬ 
μενα οικονομικά έτη. 

Η ως άνω δαπάνη θα καλυφθεί από την Κοινότητα Βρα¬ 
χασίου κατά 200.000 δρχ. και από την Κοινότητα Μιλάτου 
κατά 100.000 δρχ. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αγιος Νικόλαος, 14 Απριλίου 1997 

Με εντολή Γ.Γ. Περιφ. Κρήτης 
Ο Αναπλ. Περιφ. Δ/ντή 
ΓΕΩΡΓΙΟΣ ΠΟΤΑΜΙΑΝΑΚΗΣ 

-♦- 

Αριθ. 14003/96 (δις) (16) 

Χορήγηση άδειας κυκλοφορίας στο Τρόφιμο Ειδικής Δια¬ 
τροφής ΡΒΕ51ΙΒΙΝ Ι30ΡΙΒΒΕ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση αρ. 14003/96/27.3.97 του ΕΟΦ 
χορηγήθηκε, βάσει των διατάξεων του άρθρ. 6 της παρ. 3 
της Υπουργικής Απόφασης Α2γ/οικ, 5350/86, άδεια κυ¬ 
κλοφορίας στο Τρόφιμο Ειδικής Διατροφής ΡΒΕδΕΙΒΙΝ 
Ι50ΡΙΒΒΕ. 

Μορφή: Υγρό. 

Υπεύθυνου κυκλοφορίας: ΒΙΟΣΕΡ ΑΈ. 

Αθήνα, 27 Μαρτίου 1997 

Ο Πρόεδρος 
ΓΕΡ. ΚΑΒΒΑΔΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


